**Упутство за попуњавање пријаве акцизе-образац ПДА**

- У поље 1 уписати назив обвезника акцизе (наведен у Увјерењу о регистрацији од УИО);

- У поље 2 уписати адресу обвезника акцизе (адресу наведену у Увјерењу о регистрацији од УИО);

- У поље 3 уписати поштански број и мјесто гдје послује порески обвезник (наведен у Увјерењу о регистрацији од УИО);

- У поље 4 уписати идентификациони број обвезника акцизе (наведен у Увјерењу о регистрацији за обвезника акцизе);

- У поље 5 уписати порески период у складу са Законом о акцизама у БиХ (један календарски мјесец);

- У колони I (Пореска основица, количина/МПЦ) уписати количину у литрама за биогорива и биотечности, деривате нафте, за алкохол, алкохолна пића и воћну природну ракију уписати количину изражену у литрама апсолутног алкохола, за безалкохолна пића, пиво и вино уписати количину у литрама, а за дуванске прерађевине уписати малопродајну цијену и количину по јединици мјере. У ову колону се не уписују количине које су продате односно испоручене, а за које је чланом 30. Закона о акцизама у БиХ прописано ослобађање од плаћања акцизе.

- У колони II (Стопа/износ по јединици) на пријави су уписане прописане стопе/прописани износи по јединици мјере.

- У колони III (Обрачуната акциза) уписује се износ обавезе настале по основу акцизе, тј. износ обрачунате акцизе у пореском периоду за који се пријава подноси. Износ обрачунате акцизе, који се уписује у пријаву је:

**1.** За биогорива и биотечности износ обрачунате акцизе на продате односно испоручене количине у обрачунском периоду за сваки производ посебно. **У ред 1 акциза на биогорива и биотечности уписује се укупно обрачуната акциза у обрачунском периоду за који се подноси пријава акцизе.**

**2.** За деривате нафте износ обрачунате акцизе на продате односно испоручене количине у обрачунском периоду за сваки производ посебно. **У ред 2 акциза на биогорива и биотечности уписује се укупно обрачуната акциза у обрачунском периоду за који се подноси пријава акцизе.**

**3.** За дуванске прерађевине уписује се обавеза за акцизу обрачуната на продате односно испоручене количине у обрачунском периоду за сваки производ посебно. Обрачунавање акцизе за цигарете врши се на начин што се малопродајна цијена цигарета у коју је укључен ПДВ множи са стопом од 42% и обрачунати износ уписује у ред 3.1 пријаве, док се у ред 3.2 пријаве уписује износ обрачунате посебне акцизе, која се обрачунава на начин да се износ прописане посебне акцизе по паклици цигарета множи са количином паклица цигарета од 20 комада, док се за паковања која садрже више или мање од 20 комада по паклици, акциза обрачунава сразмјерно броју комада у пакирању. У ред укупно 3.1 + 3.2 уписује се укупно обрачуната акциза, која представља збир обрачунате акцизе на малопродајну цијену и посебне акцизе. Ако је укупна акциза на цигарете, која је обрачуната на начин прописан у члану 21. став (1) тачке а) и б) Закона о акцизама у БиХ мања од минималне акцизе, коју је прописао Управни одбор УИО, плаћа се износ минималне акцизе. Износ минималне акцизе уписује се у ред износ минималне акцизе за уплату, с тим да се у ред 3.3 уписује износ акцизе обрачунат по стопи од 42% на малопродајну цијену у коју је укључен ПДВ, а у ред 3.4 уписује се износ обрачунате посебне акцизе, па у случају да је укупно обрачуната акциза, која представља збир обрачунате акцизе из реда 3.3 и 3.4 мања од минималне, у ред износ минималне акцизе за уплату уписује се износ минималне акцизе, коју је утврдио Управни одбор УИО. У ред 3.5 пријаве уписује се обрачуната акциза на остале дуванске производе, која је обрачуната на начин да се малопродајна цијена дуванских производа у коју је укључен ПДВ множи са стопом од 42%. У ред 3.6 пријаве уписује се акциза обрачуната на продате односно испоручене количине дувана за пушење у обрачунском периоду. У ред 3.7 пријаве уписује се акциза обрачуната у складу са одредбом члана 23 став 6 Закона о акцизама и 24 став 3 Правилника о примјени Закона о акцизама.

4. За алкохол, алкохолна пића, воћну природну ракију уписује се акциза обрачуната на продате односно испоручене количине у обрачунском периоду за сваки производ посебно. **У ред 4 акциза на алкохол, алкохолна пића и воћну природну ракију уписује се укупно обрачуната акциза на продате односно испоручене количине у обрачунском периоду за који се подноси пријава акцизе.**

5. За безалкохолна пића износ обрачунате акцизе на продате односно испоручене количине у обрачунском периоду. **У ред 5 акциза на безалкохолна пића, уписује се укупно обрачуната акциза у обрачунском периоду за који се подноси пријава акцизе.**

6. За пиво, износ обрачунате акцизе на продате односно испоручене количине у обрачунском периоду. **У ред 6 акциза на пиво, уписује се укупно обрачуната акциза у обрачунском периоду за који се подноси пријава акцизе.**

7. За вино, износ акцизе обрачунате у порезном периоду на продате односно испоручене количине вина у обрачунском периоду за који се подноси пријава акцизе. **У ред 7 акциза на домаће вино, уписује се укупно обрачуната акциза у обрачунском периоду за који се подноси пријава акцизе.**

**8. ПУТАРИНА**

- У колони I (Пореска основица, количина/МПЦ) уписати количину у литрама за биогорива и биотечности, деривате нафте и то за моторни бензин, укључујући и безоловни, независно од октанске вриједности и комерцијалног назива и дизел гориво и остала плинска уља, течни нафтни гас за погон моторних возила (члан 5. став (1) тачка а), б) и е) Закона о акцизама у БиХ). У ову колону се не уписују количине које су продате односно испоручене, а за које је чланом 36. Закона о акцизама у БиХ прописано ослобађање од плаћања путарине.

- У колони II (Стопа/износ по јединици) на пријави су уписани прописани износи по јединици мјере.

- У колони III (Обрачуната акциза) уписати износ обавезе настале по основу путарине, тј. износ обрачунате путарине у пореском периоду за који се пријава подноси за сваки производ посебно. Износ обрачунате путарине који се уписује у пријави је:

8.4 За деривате нафте из члана 5. став (1) тачке а), б) и е) износ обрачунате накнаде за изградњу путева из цијене домаће нафте и нафтних деривата на продате односно испоручене количине у обрачунском периоду;

8.8 За деривате нафте из члана 5. став (1) тачке а), б) и е) износ обрачунате накнаде за изградњу аутопутева и изградњу и реконструкцију других путева из цијене домаће нафте и нафтних деривата на продате односно испоручене количине у обрачунском периоду;

8.17 За биогорива и биотечности из члана 4. став (2) тачка (г) износ обрачунате накнаде за изградњу путева из цијене домаћих биогорива и биотечности на продате односно испоручене количине у обрачунском периоду;

8.26 За биогорива и биотечности из члана 4. став (2) тачка (г) износ обрачунате накнаде за изградњу аутопутева и изградњу и реконструкцију других путева из цијене домаћих биогорива и биотечности на продате односно испоручене количине у обрачунском периоду.